Andrei Ion este primul sportiv care reprezintă comunitatea LGBT din România intrat în competiție. ”Andrei a terminat pe locul 23 cursa de alergare de 5.000 de metri, la categoria 18-29 de ani. Nu se pune accent pe rezultatele sportive, scopul principal este lupta împotriva homofobiei și transfobiei. Toți participanții primesc medalii”, a precizat pentru Libertatea Vlad Viski, director executiv al Asociației MozaiQ.

Andrei Ion a vorbit la Pro TV despre orientările sale sexuale. Andrei i-a spus bunicii lui că e gay, înainte să o declare public. Andrei Ion: ”M-a întrebat: Auzi, Andrei, tu trăieşti cu bărbaţi? Şi i-am zis: da!”.

Reporter: ”Și bunica ce-a zis?”

Andrei Ion: ”E, nu eşti nici primul, nici ultimul!”.

”Mai sunt trei fete, de la United Women of Cluj-Napoca, care fac parte dintr-o echipă de fotbal internațională”, a mai explicat Vlad Viski.

Urmărește cel mai nou VIDEO Știri VIDEO Adriana Nedelea LA FIX | 1.629 de cazuri noi de coronavirus și 42 de decese în ultimele 24 de ore

Potrivit site-ului oficial, ”scopul jocurilor este de a combate discriminarea, să promoveze recunoașterea și libertățile LGBT (lesbiene, homosexuali, bisexuali și transsexuali), oamenilor și pentru a promova informații cu privire la HIV / SIDA, consumul de droguri și alte riscuri”.

Presa internațională scrie că unii dintre participanți provin din țări în care homosexualitatea este considerătă în continuare o crimă.

Portdrapelul României la Jocurile Gay de la Paris a fost Gabriel, un român stabilit la Paris.





Din ce în ce mai mulți sportivi, inclusiv fotbaliști, își recunosc public orientarea sexuală

În ultimii ani, din ce în ce mai mulți sportivi ies public și își recunosc cu mândrie orientarea sexuală sau identitatea de gen, în numele cauzei mai largi a egalității tuturor. La Jocurile Olimpice de iarnă de la Pyeongchang, Coreea de Sud de anul acesta participă 15 sportivi care recunosc public că aparțin comunității LGBT, iar la Jocurile Olimpice de vară de la Rio de Janeiro din 2016 s-a ajuns la un număr record de 53 de sportivi.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Patinatorul artistic Eric Radford a devenit anul acesta primul sportiv gay care a câștigat medalia de aur la olimpiada de iarnă, alături de echipa Canadei. Justin Fashanu, fost jucător la cluburi ca Manchester City sau Newcastle, a fost în 1990 primul jucător de fotbal din lume care a recunoscut că este gay. Sportivii LGBT practică sporturi diverse, de la snowboard la box, înot, baschet sau tenis, câștigând numeroase medalii și turnee. Multipla campioană de tenis Billie Jean King a fost prima sportivă din lume care și-a făcut coming out-ul ca lesbiană în 1981.





În România sportivii LGBT încă se ascund

În România, din păcate, încă nu există sportivi în activitate care să fi recunoscut public că au o altă orientare sexuală sau identitate de gen, însă ar fi de amintit cazul Marianei Cetiner, handbalistă arestată și condamnată la închisoare pentru trei ani în 1996 pentru lesbianism, conform articolului 200 din Codul Penal, și cazul Alinei Dobrin, care în 2013 a fost victima unui scandal mediatic generat de divorțul său și recunoașterea că este lesbiană. De asemenea, ar fi de subliniat și faptul că în 2010 Consiliul Național pentru Combaterea Discriminării l-a sancționat cu avertisment pe patronul de fotbal Gigi Becali pentru o declarație privind interzicerea transferului la clubul Steaua a unui fotbalist bănuit a fi homosexual, transmițându-se astfel un semnal că homofobia nu-și are locul în fotbal.

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

FIFA interzice discriminarea pe criteriul orientării sexuale și identității de gen

De altfel FIFA, principala federație de fotbal din lume, interzice discriminarea pe criteriul orientării sexuale și identității de gen, în ultimii ani aplicând numeroase sancțiuni federațiilor de fotbal din țări ca Mexic, Uruguay, Chile sau Grecia pentru sloganuri homofobe strigate de fani. În august 2017 un purtător de cuvânt al FIFA a declarat că „FIFA este dedicată în lupta împotriva tuturor formelor de discriminare în fotbal, inclusiv împotriva homofobiei’.

În februarie a avut loc primul turneu de fotbal pentru gay, lesbiene, bisexuali și transsexuali din România.

VEZI GALERIA FOTOPOZA 1 / 14

PARTENERI - GSP.RO Anul trecut divorța cu scandal de cea de a doua soție. Acum, Marian Drăgulescu nu se mai ferește și se afișează alături de noua iubita. Cum arată

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop Urania | Previziuni astrologice pentru perioada 26 septembrie – 2 octombrie 2020. Luna Plină în Berbec | VIDEO URANISSIMA